Deutsch-Pennsylvanischer Arbeitskreis

Wie's g'schtaert hot in 2003 
Sitter Moi 2003 gebt's in Deitschland en G'sellschaft mit Name "Deutsch-Pennsylvanischer Arbeitskreis e.V." (German-Pennsylvanian Association). Die Association waar gegrindt im Schtettel Ober-Olm neegscht zu Meenz. Baut 50 Leit, wu geindresst sinn in was am aageh iss in die Deitscherei, kumme zweemol zamme im Yaahr: Fer die Glieder Versammling und fer der Event Deutsch-Pennsylvanischer Tag. Die anner Zeit schaffe sie zamme iwwer's weltweit Gewebb.

 2003 bis 2010 
2003: Schtaert vum DPAK-Neiigkeetebrief Deutsch-Pennsylvanisches Echo mit en latt Information iwwer was am aageh iss in Pennsylvanisch Deitschland. 

2004: Schtaert vun die Pennsylvaanisch-Deitsche Gehle Bledder (Yellow Pages). 

2006: Publication vun en neier "Pennsylvania German Reader" mit Title Mit Pennsylvaanisch-Deitsch darich's Yaahr.

2006: Sitter Harebscht 2006 gebt's alle Yaahr en Deutsch-Pennsylvanischer Tag im alte Land. Sell iss en Versammling, ass Blatz nemmt an unnerschiddliche Bletz.

2007: Sitter sell Yaahr helft der DPAK mit, 's deitsch Wikipeedelche ans geh gricke un besser mache. 

2008: Historic District: Die Glieder sammle pennsylvaanisch-deitsche Blatznaame. Sell sett helfe, noht verleicht deel pennsylvaanisch-deitsche Schtroossezeeche uffzuhenke ariyets in Pennsylvaani. Ziel iss, verleicht ebbes wie en Historic District an geh gricke. Sell waer ebbes Abbadiches fer Pennsylvanisch-Deitsche un Tourists. Datt kammer en Lischt mit alle Name finne: Blatznaame (Sell Project iss lang net faddich.) 

2008: Newich sell suche sie aa indressante Bletz fer Pennsylvaanisch-Deitsche im alte Land - Bletz, ass mer bsuche sett, wammer im alte Land iss. En Lischt mit Bletz find mer aa datt: Altes Land (Sell Project iss lang net faddich.)

2009/10: Fer's erscht Mol hot der DPAK alle Events un Versammlinge zamme grickt, ass Blatz nemme in Pennsylvanisch Deitschland zwischich Hanning un Tschuun. Der Name vun sell Project iss En Friehyaahr fer die Mudderschprooch.

 Sitter 2010 
Alle Projects, ass zwischich 2003 un 2010 gschtaert sinn warre, gehne weiter.

 Board 
Uff'm Board sinn
 President: Frank Kessler (sitter 2010, Vice-President 2003-2010)
 Vice-President: Dr. phil. Michael Werner (sitter 2010, President 2003-2010)
 Glied uff'm Board un Geldhewenr: Karin Tiefel (sitter 2022)
 Glied uff'm Board un der Kall fer die Public Relations: Norman Jung (sitter 2022)
 Glied uff'm Board un der Kall fer Contacts in die Deitscherei: Patrick Donmoyer (sitter 2015)

Nimmie uff'm Board sinn
 PD Dr. phil. habil. Helmut Schmahl (Geldhewer 2003-2006)
 Prof. Dr. David Valuska (Board member 2003-2009)
 Prof. Dr. Heinz Helfrich (Geldhewer 2006-2012)
 Edward Quinter, Adjunct Prof. (Board member 2009-2015)
 Doris Schweitzer (Geldhewern 2012-2020)
 Dr. phil. Walter Sauer (2003-2021)
 Pascal Rambaud (Geldhewer 2021-2022)
 Alois Eitl (Board member 2021-2022)

Anneri Raushelfer
 Albert H. Keil (Controller, 2003-2020)
 Hans Buch (Controller, 2003-2019)
 Ilona Adolf (Controller, 2020-2022)
 Tobias Roth (Controller, sitter 2022)
 Roland Geiger (Controller, sitter 2022)

 Honorary Members 
 Prof. C. Richard Beam, 1925-2018 (2004)
 Prof. Dr. Don Yoder, 1921-2015 (2009)
 Prof. Earl C. Haag, gebore 1929 (2014)
 Dr. Walter Sauer, gebore 1942 (2022)
 John Schmid, gebore 1949 (2023)

 Awards for Outstanding Pennsylvania German Activities 
 Douglas Madenford: 41 Video-Lessons "Mer lanne deitsch" uff Youtube (2013)
 Alice B. Spayd: PG Schulmeeschtern, PG Festival Organisator, Haaptfraa vum PG Choir "Schwadore Schalle" (2014)
 Amos Hoover un Keith Reigart: fer ihr "Pennsylvania German Conversation Group" in die Muddy Creek Library uff em Katzebuckel, Lancaster County (2015)
 Lilian Stoltzfus fer ihr Buch "Speaking Amish" (2016)

 Was mer duh kann 
Ferschur kammer mitschaffe fer alles am geh halte. Meh Information grickt mer uff'm Heemetblatt vum "DPAK" im weltweit Gewebb.

 Gewebbgleecher 
 Deutsch-Pennsylvanischer Arbeitskreis e.V. 
 En Friehyaahr fer die Mudderschprooch 2010 
 Pennsylvania German Stuff 

Abdeeling:Kultscher, Gewohnheide unn Gsellschaft